
РЕПУБЛИКА БЪЛГАРИЯ

РАЙОНЕН СЪД – ДУПНИЦА

                                       УТВЪРЖДАВАМ: _________________
(ИВАН ДИМИТРОВ - 

                                                                                       ПРЕДСЕДАТЕЛ НА РС ДУПНИЦА)  

ДЛЪЖНОСТНА ХАРАКТЕРИСТИКА

НА СЪДЕБЕН СЛУЖИТЕЛ

	ДЛЪЖНОСТ:  
СЪДЕБЕН СЕКРЕТАР 

	КОД  по НКП: 33433004


	Вид на длъжността по ЕК: специализирана администрация


	Ранг: V
	Минимален: V
	Максимален:  І


	ИЗИСКВАНИЯ ЗА ЗАЕМАНЕ НА ДЛЪЖНОСТТА:

За съдебен секретар се назначава лице, което:
1. Е български гражданин, гражданин на друга държава- членка на Европейския съюз, на друга държава- страна на Споразумението за Европейското икономическо пространство или на Конфедерация Швейцария;

2. Е навършило пълнолетие;

3. Не е поставен под запрещение;

4. Не е осъждано на лишаване от свобода за умишлено престъпление от общ характер;

5. Не е лишено от правото да заема определена длъжност; 

6. Има завършено средно образование;
7. Не е в йерархическа връзка на ръководство и контрол със съпруг или съпруга, с лице, с което е във фактическо съжителство, с роднини по права линия без ограничения, по съребрена линия до четвърта степен включително или по сватовство до четвърта степен включително;

8. Не е едноличен търговец, неограничено отговорен съдружник в търговско
дружество, управител, търговски пълномощник, търговски представител, прокурист, търговски посредник, ликвидатор или синдик, член на орган на управление или контрол на търговско дружество или кооперация;

9. Не е съветник в общински съвет;

10. Не заема контролна или ръководна длъжност в политическа партия;

11. Не работи по трудово правоотношение при друг работодател, освен като преподавател във висше училище;
12. Не е адвокат, нотариус, частен съдебен изпълнител или упражнява друга свободна професия.



	ОСНОВНИ ФУНКЦИИ: 

Съдебният секретар изпълнява дейността по подготовката на делата за разглеждане в съдебни заседания; изготвя и прилага към делото протоколи от съдебни заседания; подготвя формуляри, графици и други документи. 




	ОСНОВНИ ДЛЪЖНОСТНИ ЗАДЪЛЖЕНИЯ: 

1. Съставя протокол от открито съдебно заседание, в който вписва мястото и времето на заседанието, състав на съда, името на прокурора, на секретаря, явилите се страни и техните представители, произнесените устно определения и разпореждания на председателя на състава, същността на изявленията, исканията и изказванията на страните, представените писмени доказателства, показанията на свидетелите и на другите лица по делото, констатациите на съда.

2. Съставя протокола под диктовката на председателя на състава и го предоставя на разположение на страните в тридневен срок от заседанието или съобразно изискванията на процесуалните закони за подпис от страните в самото заседание.
3. В срока на изготвяне на протокола предава обявените за решаване дела на съдията-докладчик, а отложените, прекратените и с изготвени актове дела – в деловодството.

4. При провеждане на видеоконферентна връзка в протокола вписва и името и длъжността на началника на затвора или началника на ареста или определен от тях служител, присъстващ на видеоконференцията. 

5. Въвежда съдебните актове като електронен документ в единната информационна система на съдилищата и ги подписва с квалифициран електронен подпис. 
6. Изготвя списък на насрочените за датата на съдебно заседание дела, който съдържа данни за: име на институцията, отделение, състав, съдия – докладчик, пореден номер и час на разглеждане на делото. Преди началото на съдебното заседание поставя изготвения списък пред съдебните зали и на информационното табло на съда. След приключване на съдебното заседание отстранява поставения списък.

7. Подрежда и номерира по реда на постъпването книжата от заседанията.
8. Изпълнява разпорежданията на съда, постановени в открито съдебно заседание. 

9. Вписва в книгата за открити заседания делата на състава. 
10. Изготвя призовките по отложените дела и отразява резултата в книгата за открити заседания в 3 дневен срок от съдебното заседание. 
11. Съставя списък на лицата за призоваване в съда след първото по делото заседание, който включва номер на дело, дата и час на насрочване, кога, на кого и къде са изпратени призовките и съобщенията или начина на уведомяване.
12. Най-малко 10 дни преди съдебното заседание проверява връщането на призовките и другите книжа по делото и докладва резултата на съдията докладчик; 
13. Изготвя изпълнителни листа по издадена заповед за изпълнение по чл. 417 ГПК.

14. Съставя документи за изплащане на определените суми за възнаграждения и разноски на експерти, свидетели, съдебни заседатели и други по образец;

15 . За предявяване по реда на НПК получава веществените доказателства по делата от административния секретар и след приключване на съдебното заседание му ги връща.

16. Вписва в деловодната система и на хартия наложените с протоколно определение в съдебно заседание глоби. 
17. След влизане в сила на определение, с което е наложена глоба, докладва на съдията-докладчик делото за произнасяне по същата и отразява разултат в Книга за глобите. 
18. Въз основа на подлежащ на принудително изпълнение съдебен акт за наложена глоба в открито съдебно заседание в 7-дневен срок след изтичане на срока за доброволно изпълнение служебно издава изпълнителен лист за наложената глоба и дължимата държавна такса в полза на бюджета на съдебната власт по сметка на съда и го изпраща на ДСИ за събиране на вземанията на съдебната власт, като съдът изисква да бъде уведомен за образуването на изпълнителното дело и за изпълнението по него. Представя копие от издаденото възлагателно писмо в счетоводството на съда; 
19. Присъединява написаните съдебни актове в деловодната система веднага след изготвянето им. Обезличава постановените в открито съдебно заседание съдебни актове и публикува съдебния акт, съобразно закона и утвърдените Вътрешни правила за публикуване на съдебни актове.

20. Отразява в книгата за закрити и разпоредителни заседания разултат от определенията и разпорежданията на съда;

21. Сканира и присъединява към съответното електронно дело представените  на хартиен носител в открито съдебно заседание книжа и документи;

22. При отсъствие на съдебен секретар го замества, като изпълнява служебните му задължения; 
23. Заедно с останалите съдебни служители, взема участие при координиране на съдебната работа, свързана с изпълняваните функции и задължения; 
24. Съдейства за обучението на нови съдебни служители, като се задължава да ги въведе в работата, да разяснява и отговаря на техни въпроси, свързани с изпълнение на служебните задължения; 
25. В изпълнение на възложените задачи пази и съхранява съдебната документация;
26. При повреждане, загубване или изчезване на документи незабавно уведомява съдията –докладчик или административния секретар. 
27. Извършва и други дейности, указани в ПАС, и възложени му от административния ръкводител на съда или административиния секретар.




	ОТГОВОРНОСТИ: 
1. Отлични познания по общи деловодни техники, машинопис, работа със стандартно офис оборудване, отлични познания по стилистика, правопис, граматика и пунктуация. 

2. Много добри умения за работа с граждани и в екип.
3. Носи отговорност за собствените си резултати, както и за тези от дейността на службата. 

4. Носи отговорност за опазване на получената и пренасяна документация, както и за спазване на Етичния кодекс и вътрешните правила, утвърдени от административния ръководител.

5. Носи отговорност за административни пропуски и нарушения, създаващи предпоставки за корупция, измами и нередности.

	


	ЗАКОННИ ИЗИСКВАНИЯ: 
1. Служителят осъществява дейността си в съответствие с всички нормативни актове, касаещи съдебната система, напр. – ПАС, НПК, ГПК, Закон за съдебната власт, Кодекс на труда, Закон за защита на класифицираната информация, Закон за защита на личните данни  и др.
2. Етичния кодекс на служителите в съдебната администрация.
3. Длъжен е да изпълнява задълженията си безпристрастно и точно, съобразно длъжностната характеристика.

4. Длъжен е да пази като служебна тайна сведенията, които са му станали известни в кръга на службата и засягат интересите на гражданите, юридическите лица и държавата.

  5. При изпълнение на служебните си задължения и в обществения живот трябва да има поведение, което не уронва престижа на съдебната власт.

6. Има достъп и обработва лични данни само във връзка и при изпълнение на задълженията, произтичащи от длъжностната характеристика, с всички задължения произтичащи от закона за защита на личните данни. Лични данни са информация за физическо лице, която разкрива неговата физическа, психологическа, умствена, семейна, икономическа, културна или обществена идентичност, както и данните за човешкия геном. 

	


	ОРГАНИЗАЦИОННИ ВРЪЗКИ: 

Длъжността съдебен секретар е изпълнителска. Съдебният секретар е пряко подчинен на завеждащия служба, административния секретар и административния ръководител. Има непосредствени взаимоотношения със съдебните служители и съдиите. Има вътрешни и външни професионални контакти с органи и организации в кръга на изпълняваните функционални задължения.


	Забележка: Длъжностната характеристика се актуализира в случай на нормативна промяна на изискванията към извършваната работа, утвърдена от председателя на съда.


	Дата на връчване: 
	Име и подпис на служителя: 

____________________________________
                               


